CELEX: 32021R0426
Language: hr
Date: 2021-03-10 00:00:00
Title: Provedbena uredba Komisije (EU) 2021/426 оd 10. ožujka 2021. o ispravku Provedbene uredbe (EU) br. 1263/2011 u pogledu odobrenja Lactococcus lactis (NCIMB 30160) kao dodatka hrani za sve životinjske vrste (Tekst značajan za EGP)

11.3.2021   
               
               
                  HR
               
               
                  Službeni list Europske unije
               
               
                  L 84/18
               
            
         PROVEDBENA UREDBA KOMISIJE (EU) 2021/426
         оd 10. ožujka 2021.
         o ispravku Provedbene uredbe (EU) br. 1263/2011 u pogledu odobrenja Lactococcus lactis (NCIMB 30160) kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
         budući da:
         
                     (1)
                  
                  
                     Provedbenom uredbom Komisije (EU) br. 1263/2011 (2) odobrena je uporaba pripravka od bakterije Lactococcus lactis NCIMB 30160 kao dodatka hrani za sve vrste životinja na razdoblje od 10 godina.
                  
               
                     (2)
                  
                  
                     Odobrenje je nakon toga izmijenjeno Provedbenom uredbom Komisije (EU) 2020/1092 (3) u skladu s člankom 13. stavkom 2. Uredbe (EZ) br. 1831/2003, u pogledu formulacije dodatka.
                  
               
                     (3)
                  
                  
                     Planirana izmjena nije se odnosila na razdoblje odobrenja utvrđeno Provedbenom uredbom (EU) br. 1263/2011, koje je trebalo trajati do 26. prosinca 2021. Međutim, u Prilogu Provedbenoj uredbi (EU) 2020/1092 pogrešno je navedeno da razdoblje odobrenja za Lactococcus lactis NCIMB 30160 treba trajati do 16. kolovoza 2030. Ta je pogreška stoga Provedbenom uredbom (EU) 2020/1092 unesena u Provedbenu uredbu (EU) br. 1263/2011.
                  
               
                     (4)
                  
                  
                     Stoga je radi jasnoće i pravne sigurnosti potrebno ispraviti Provedbenu uredbu (EU) br. 1263/2011 u pogledu završetka razdoblja odobrenja za dodatak Lactococcus lactis NCIMB 30160.
                  
               
                     (5)
                  
                  
                     Provedbenom uredbom (EU) 2020/1092 predviđeno je da se izmjena koju treba unijeti u uvjete odobrenja dodatka Lactococcus lactis NCIMB 30160 odnosi samo na formulaciju dodatka. Nije navedeno da je potrebna izmjena razdoblja odobrenja tog dodatka. Uz to, člankom 9. stavkom 8. Uredbe (EZ) br. 1831/2003 propisano je da se odobrenja izdaju na razdoblje od deset godina i od tog se pravila ne može odstupiti izmjenom uvjeta odobrenja. Nadalje, u registru dodataka hrani za životinje kao datum isteka odobrenja dodatka Lactococcus lactis NCIMB 30160 i dalje je naveden datum 26. prosinca 2021., čak i nakon donošenja Provedbene uredbe (EU) 2020/1092. Nepostojanje retroaktivnog učinka predložene korekcije dovelo bi do kršenja načela nediskriminacije među gospodarskim subjektima jer bi dodjela produljenog razdoblja odobrenja za dodatak Lactococcus lactis NCIMB 30160 od datuma stupanja na snagu Provedbene uredbe (EU) 2020/1092 neopravdano išla u korist samo subjektima koji na tržište stavljaju, ili upotrebljavaju, taj dodatak. Nadalje, u ovom se slučaju ne smatra da bi retroaktivnost utjecala na legitimna očekivanja dotičnih subjekata. Konačno, kontekst u kojem se donosi predloženi ispravak nije kaznenopravne naravi, s obzirom na to da je pogrešan datum završetka razdoblja odobrenja navedenog u Provedbenoj uredbi (EU) 2020/1092 posljedica omaške. Ova bi se Uredba stoga trebala primjenjivati retroaktivno od datuma stupanja na snagu Provedbene uredbe (EU) 2020/1092.
                  
               
                     (6)
                  
                  
                     Kako bi se očuvala opravdana očekivanja zainteresiranih strana te zbog retroaktivne primjene predloženog ispravka, ova bi Uredba trebala stupiti na snagu hitno.
                  
               
                     (7)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog Provedbenoj uredbi (EU) br. 1263/2011 ispravlja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 16. kolovoza 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. ožujka 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  Provedbena uredba Komisije (EU) br. 1263/2011 od 5. prosinca 2011. o odobrenju Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) i Pediococcus pentosaceus (DSM 12834) kao dodataka hrani za životinje za sve vrste životinja (SL L 322, 6.12.2011., str. 3.).
         
            (3)  Provedbena uredba Komisije (EU) 2020/1092 оd 24. srpnja 2020. o izmjeni Provedbene uredbe (EU) br. 1263/2011 u pogledu odobrenja Lactococcus lactis (NCIMB 30160) kao dodatka hrani za sve životinjske vrste (SL L 241, 27.7.2020., str. 10.)
      
      
         
            PRILOG
            U Prilogu Provedbenoj uredbi (EU) br. 1263/2011 unos za dodatak Lactococcus lactis NCIMB 30160 s identifikacijskim brojem 1k2082 ispravlja se kako slijedi:
            
                         
                     
                     
                        U stupcu „Datum isteka važenja odobrenja” datum: „16.8.2030.” zamjenjuje se datumom: „26.12.2021.”